open-index/open-wikipedia-markdown huggingface dataset:
Laasumine

**Looduslik laasumine** on taimedel esinev protsess, mille korral taimel toimub laialdane lehtede kadumine või eemaldumine.

## Loodusliku laasumise põhjused

### Loomade tegevuse tagajärjel
Loomade tekitatud kahju esineb taimel näritud või söödud lehtede näol ja seda põhjustavad enamasti kitsed, põdrad ja jänesed ehk üldisemalt herbivoorid.

### Haiguste tagajärjel
Peamised haigused ja seened, mis põhjustavad taimedel laasumist, on antraknoos (*Anthrax nosos*), jahukasteliselaadsed (*Erysiphales)* ja õunapuu-kärnitõbi, mis tekib seente *Venturia inaequalis* tulemusena.

### Putukate tegevuse tagajärjel
Lehtede eemaldumist põhjustavad putukad on putukkahjurid. On erinevat tüüpi putukkahjureid, kelle eesmärk on erinev, aga mõju sarnane. Putukad, kes söövad puul lehti, ei mõjuta puud nii palju nagu tüvekahjurid, sest kui lehtedest toituv putukas sööb ainult lehe ära, siis võib puule uus leht kasvada. Tüvekahjuri eesmärk on elada ja tegutseda puu koore all ning selle mõjul võivad puud ära kuivada, mille korral pole enam puu võimeline lehti või oksi juurde kasvatama. Peamised laasumise põhjustajad on *Pseudococcidae,* võrgendilestlased (*Tetranychidae)* ja kilptäilised (*Coccoidea*).

### Reostunud vee või pinnase tagajärjel
Kui maapind või vesi, millest taim toitained kogub, on reostunud, siis võib juhtuda, et taim ei ole võimeline reostunud toitainetest saadud energiast lehti ega oksi kasvatama ja tekib laasumine. Üldiselt on laasumisele tundlikumad rohttaimed ja puude vastupanu sellele on suurem. Põhjus seisneb selles, et puud hoiavad toitaineid ja energiat tüves ja okstes, mis võimaldab esmase kahju tekkel uusi lehti kasvatada. Kõige levinum keemiline kahjustus on herbitsiidide äravool, kus põllutöödel herbitsiide kasutades lekib kahjulikke keemilisi aineid vette või pinnasesse.

## Viited
Fredonia mäss

:*See artikkel on mässust Mehhiko Texases. Sarnase nimega kohtade kohta vaata artiklit [[Fredonia]].*

**Fredonia mäss** oli 1826. aasta detsembris ja 1827. aasta jaanuaris toimunud angloameeriklastest Texase asunike esimene katse Mehhikost eralduda. *[[Empresario]]* Haden Edwardsi juhtimisel tegutsenud asunikud kuulutasid Nacogdochese lähedal välja Mehhiko Texasest iseseisva Fredonia Vabariigi. Lühikese eluajaga vabariigi territooriumiks olid maad, mille Edwards oli Mehhiko valitsuselt 1825. aastal saanud ning varem asustatud alad. Edwardsi tegevus oli kohalikele vastukarva ning tülid asunike ning kohalike vahel sundisid Mehhiko valitsust Edwardsilt maad ära võtma.

1826. aasta detsembri lõpus pidasid Edwardsi toetajad kohalike poolel tegutsenud ametnikud kinni ning võtsid piirkonna enda kontrolli alla. Ühtlasi kuulutasid nad end Mehhikost iseseisvaks. Algselt toetasid mässu ka lähedal elanud tšerokiid, kuna Mehhiko valitsus oli nende õigusi eiranud, kuid Mehhiko ja *empresario* Stephen F. Austini tegevus veenis neid lõpuks mässule vastu olema. 31. jaanuaril 1827 marssis üle saja Mehhiko sõduri ning 275 Texase omakaitseväelast Nacogdochesesse korda taastama. Haden Edwards põgenes koos oma venna Benjaminiga Ameerika Ühendriikidesse. Tšerokiid hukkasid oma pealiku Richard Fieldsi ning võimud määrasid ühele kohalikule kaupmehele surmanuhtluse, mis hiljem tühistati.

Mässu tulemusel viis president Guadalupe Victoria Texasesse vägesid juurde ning sundis sellega ka kohalikud asunike vastu sõjakad hõimud rahulepingutele alla kirjutama. Komantšid pidasid rahuleppest kinni aastaid. Mehhiko võimud kartsid, et Ameeria Ühendriigid proovivad Texast endale saada ning piirasid põhjanaabrite juurest sisserännet. Uus immigratsioonipoliitika oli kolonistide seas ebapopulaarne ning rahulolematus valitsusega kasvas. Mõned ajaloolased peavad Fredonia mässu Texase revolutsiooni alguseks.

## Allikad
*
* Originally published 2004 by New York: Free Press
*
*
*
*
*
*
* 
*
*
IShowSpeed

**IShowSpeed** (kodanikunimega **Darren Watkins Jr.**, sündinud 21. jaanuar 2005) on afroameerika juutuuber. IShowSpeed lõi YouTube'i konto 2016. aastal ja tema YouTube'i kanalil on 42,2 mln tellijat. 

15. juulil 2025 käis IShowSpeed Eestis.

## Viited

## Välislingid

* IShowSpeedi kanal YouTube'is
Pöls-Oberkurzheim

**Pöls-Oberkurzheim** on 2015. aastast vald *(Marktgemeinde)* Austrias Steiermargi liidumaal Murtali ringkonnas.

Pöls-Oberkurzheimi vald loodi Steiermargi vallareformi osana 2014. aasta lõpus, kui ühendati endised Pölsi ja Oberkurzheimi vald.

## Kultuur ja vaatamisväärsused

* *Pfarrkirche Allerheiligen in Pöls*

## Viited
Rochdale'i Õiglaste Pioneeride Ühing

**Rochdale'i Õiglaste Pioneeride Ühing** (inglise keeles *Rochdale Society of Equitable Pioneers*) oli 1844. aastal asutatud varajane tarbijate ühistu, üks esimesi soosingdividende maksnud ühistu, mis pani alguse tänapäevasele ühistuliikumisele. Kuigi Rochdale'i tarbijate ühistu ei olnud esimene omataoline, sai selleks tulevaste sarnaste eeskuju Suurbritannias. Rochdale'i pioneerid töötasid välja Rochdale'i põhimõtted, mille järgi töötavad tarbijate ühistud üle maailma tänapäevani. Ühistuökonoomikat uuritakse tavaliselt Rochdale'i mudeli järgi.

## Vaata ka
* Ühistuliikumise ajalugu

## Viited

## Kirjandus
*

## Välislingid
* Article for lay audience, tracing the early history of the Rochdale Pioneers and the Rochdale Principles.  Includes the objects of the society.
*Rochdale Pioneers at BBC h2g2 community encyclopaedia
*Rochdale Pioneers Museum
*Columbia Encyclopedia: Rochdale Society of Equitable Pioneers
*The National Co-operative Archive
*Link4Life Touchstones Rochdale: Rochdale Pioneers
*Guide to the Rochdale Equitable Pioneers Society. Papers, 1844–. 5422mf. Kheel Center for Labor-Management Documentation and Archives, Martin P. Catherwood Library, Cornell University.
1923. aasta Nepali-Briti leping

**Nepali-Briti leping** oli rahvusvaheline leping, mille läbirääkimised algasid aastal 1921 ning mille lõplik versioon allkirjastati 21. detsembril 1923 Nepali pealinna Katmandu Singha Durbari palees. Leping oli brittide esimene ametlik tunnustus Nepalile kui sõltumatule riigile, millel on õigus ise enda välispoliitikat kujundada, seda peeti "25 aasta pikkuse Chandra Shumsheri poliitika suureks saavutuseks". Leping anti Rahvasteliitu 1925. aastal.

## Vaata ka
* Sugauli leping
* India-Nepali rahu ja sõpruse leping
* Chandra Shumsher Jung Bahadur Rana

## Viited
Sankt Anna am Lavantegg

**Sankt Anna am Lavantegg** oli vald Austrias Steiermargi liidumaal Murtali ringkonnas. 2015. aastast on see Obdachi valla osa.
SPYDER

**SPYDER** (inglise keeles *Surface-to-air Python and Derby*) om Iisraelis valmistatud õhutõrjesüsteem.
Weingarteni laulukäsikiri

**Weingarteni laulukäsikiri** on 14. sajandist pärinev keskülemsaksakeelne illumineeritud käsikiri, milles on minnesingerite tekstid. Käsikiri asub Württembergi riiklikus raamatukogus Stuttgardis kohaviidaga HB XIII 1.

Käsikiri on kolmas oluline allikas *Minnesang*i alguse ja kõrgaja kohta Manesse käsikirja ja Heidelbergi väikese laulukäsikirja kõrval.

## Kirjeldus
316-leheküljeline pärgamendile kirjutatud käsikiri on üsna väikeses formaadis, leheküljesuurusega 15 x 11,5 cm, ning on arvatud, et see oli mõeldud eratarbeks. See arvatakse olevat loodud Konstanzis 14. sajandi algul Konstanzi vürstpiiskopi Heinrich von Klingenbergi (u 1240–1306) korraldusel.

Käsikirjas on tekste 31 luuletajalt, kellest 25 on antud nimeliselt ja ülejäänud kuus mitte, kuid need on identifitseeritud teiste allikate järgi. 25 minnesingerist 23 on portreteeritud tervet lehekülge täitval miniatuuril ja kaks poole lehekülje suurusel pildil. Tekstide keskne teema on romantiline armastus, kuid üks tekst on *Marienlob*, laul neitsi Maarja kiituseks, ja üks on Johann von Konstanzi *Minnelehre* ehk luuletus armastuse kunstist. Tekstid on järjestatud autorite seisusliku kuuluvuse alusel, esimene autor on keiser Heinrich VI (1165–1197) ja talle järgnevad krahvid ja rüütlid.

## Autorid
* Heinrich VI
* Rudolf von Fenis
* Friedrich von Hausen
* Burggraf von Rietenburg
* Meinloh von Sevelingen
* Otto von Botenlauben
* Bligger von Steinach
* Dietmar von Aist
* Hartmann von Aue
* Albrecht von Johansdorf
* Heinrich von Rugge
* Heinrich von Veldeke
* Reinmar von Hagenau
* Ulrich von Gutenburg
* Bernger von Horheim
* Heinrich von Morungen
* Ulrich von Munegur
* Hartwig von Raute
* Ulrich von Singenberg
* Wahsmuot von Kunzich
* Hiltbolt von Schwangau
* Wilhelm von Heinzenberg
* Leuthold von Seven
* Rubin
* Walther von der Vogelweide
* Wolfram von Eschenbach (nimeliselt nimetamata)
* Neidhart (pildita ja nimeliselt nimetamata)
* Noor Meißner (pildita ja nimeliselt nimetamata)
* Winsbeke / Winsbekin (pildita ja nimeliselt nimetamata)
* Frauenlob (pildita ja nimeliselt nimetamata)
* Johann von Konstanz (pildita ja nimeliselt nimetamata)

## Viited

## Välislingid
* Weingartner Liederhandschrift - HB XIII 1 (digitaliseeritud käsikiri)
* Handschriftenbeschreibung 5914. Stuttgart, Landesbibl., Cod. HB XIII 1 - Handschriftencensus
Oberzeiring

**Oberzeiring** oli vald Austrias Steiermargi liidumaal Murtali ringkonnas. 2015. aastast on see Pölstali valla osa.

## Tauerni tuulepark

Oberzeiringi lähedal asuv Tauerni tuulepark oli 2002. aastal 1900 m kõrgusel asuv maailma kõrgeim tuulepark. Tuulepark koosneb 13 *[[Vestas]]* V66-1,75 MW tuulegeneraatorist, mida varustavad 9 V112-3,45 MW turbiini. Operaator pakub giidiga ekskursioone.

## Galerii


Pilt:Tauernwindpark2 am Schönberg, Oberzeiring.jpg|Oberzeiringi lähedal asuva Tauerni tuulepargi *[[Vestas]]* V66-1,75 MW tuulegeneraatorid
Pilt:Tauernwindpark.jpg|Tauerni tuulepark
Pilt:Tauernwind panorama wind park oberzeiring.jpg|Tauerni tuulepargi ees toituvad kariloomad
Pilt:Kanonenwasser-windpark.JPG|Lumekahurite tiik Tauerni tuulepargi lähedal
Concordia polaarjaam

**Concordia** on Antarktika Antarktise platool Kuppel C-l tegutsev Prantsuse-Itaalia polaarjaam 3233 m kõrgusel merepinnast koordinaatidega 75°05′59″S 123°19′56″E.

Jaam on üks kolmest Antarktise platoo polaarjaamast, mis tegutseb aasta läbi (teised kaks on USA Amundseni-Scotti ja Venemaa Vostoki polaarjaam). Jaam asub 1100 km kaugusel Prantsuse Dumont D'Urville'i polaarjaamast, 1100 km kaugusel Austraalia Casey polaarjaamast, 1200 km Itaalia Zucchelli polaarjaamast ja 560 km kaugusel Vostokist. Lõunapoolusest asub jaam 1670 km kaugusel. Jaam asub Austraalia nõudlusterritooriumil.

Prantsusmaa alustas jaama ehitust 1992. aastal, 1993 liitus Itaalia. 1997. aastal alustas tegevus suvine laager, 2005. aastal valmis aastaringne polaarjaam.

Suurem varustus tuuakse jaama traktoritega Dumont D'Urville'ist, mis võtab sõltuvalt ilmaoludest 7–12 päeva. Personal ja väiksemad asjad saabuvad lennukiga kas Dumont D'Urville'i või Zucchelli jaamast.

Suveperioodil tegutseb jaamas ligi 50 teadlast, talvituma jäävad umbes 10–15 (enamasti 13). Suur enamus neist on prantslased ja itaallased, kuid alates 2009. aastast on igal aastal talvituma jäänud ka 1 või 2 teadlast mõnest teisest riigist.

Talveperiood algab tavaliselt veebruaris ja lõpeb novembris. Talvehooaeg tuleb veeta täisisolatsioonis, muu maailmaga suhtlus on piiratud, suur osa ajast on täielik pimedus ja väga külmad temperatuurid (rekordiks on –84,6 kraadi augustis 2010). 2005. aasta septembris oli kõrgeim temperatuur –48 kraadi, madalaim –78,6 kraadi, mistõttu jaamast väljaspool tuli liikuda üliettevaatlikult – vähemalt paarides, koos raadio, varupatareide ja täisvillase ülikonnaga, nii et tihti olid ainult silmad olid nähtaval. Itaalia glatsioloog Emanuele Salvietti pidi iga päev võtma iga päev lumeproove 1 kilomeetri kaugusel jaamast. Kuna sellel temperatuuril ei tööta ükski sõiduk, pidi ta kõndima, mistõttu ehitas ta täielikult nägu katva maski koos hingamistoruga.

## Välislingid
*Esimene talvitumine Concordias, 2005
Pantrik (perekond)

**Pantrik** (*Neofelis*) on kaslaste perekond. Sinna kuuluvad kaks liiki:
* Pantrik (*Neofelis nebulosa*) Aasia mandriosas
* Sunda pantrik (*Neofelis diardi*) Sumatra ja Borneo saartel

Pantrikud on pantrite perekonna lähimad sugulased, moodustades ühiselt suurte kaslaste alamsugukonna.
Joan Collins

**Dame Joan Henrietta Collins** (DBE, sündinud 23. mail 1933 Londonis) on briti filminäitleja ja fotomodell. 

Tema üks tuntumaid rolle on Alexis Colby osatäitmine telesarjas "Dünastia". 1983. aastal võitis ta selle rolli eest Kuldgloobuse.

Collins on avaldanud kolm autobiograafiat: "Past Imperfect" (1978, eesti keeles "Ebatäiuslik minevik", 1993), "Second Act" (1996) ja "The Biography of an Icon" (2007). 

Tema õde on kirjanik Jackie Collins.

Collins on olnud viis korda abielus. Tema abikaasad olid Maxwell Reed, Anthony Newley, Ron Kass, Peter Holm ja Percy Gibson. Tal on kolm last.

## Osaline filmograafia

* "Lady Godiva Rides Again" (1951)
* "Land of the Pharaohs" (1955)
* "The Virgin Queen" (1956)
* "Rally Round the Flag, Boys!" (1958)
* "Esther and the King" (1960)
* "The Bawdy Adventures of Tom Jones" (1975)
* "Empire of the Antz" (1977)
* "The Stud" (1978)
* "The Bitch" (1979)
* "The Bleak Midwinter" (1995)
* "Joseph and the Amazing Technicolor Dreamcoat" (1999)
* "Flintstones: Viva Rock Vegas" (2000)

## Välislingid

*http://www.joancollins.net/
*
James F. Byrnes

**James Francis Byrnes** (2. mai 1882 Charleston, Lõuna-Carolina – 9. aprill 1972, Columbia, Lõuna-Carolina) oli Ameerika Ühendriikide poliitik, kes kuulus Demokraatlikku Parteisse. Ta oli 1945 –1947 Ameerika Ühendriikide riigisekretär ja 1951–1955 Lõuna-Carolina kuberner.

Riigisekretärina osales ta Potsdami konverentsil ja Pariisi konverentsil.
Siim Aimla Funk Band

**Siim Aimla Funk Band** on Eesti džässansambel.

See asutati 2017. aastal Siim Aimla eestvedamisel.

Koosseisul on ilmunud kaks plaati 2019. aastal ilmunud debüütalbum "We need to talk!" ja 2021. aastal välja tulnud "Blind Date". 

## Koosseis
* Siim Aimla – saksofon
* Jason Hunter – trompet
* Sten Valdmaa – tromboon
* Artis Boriss – klahvpillid
* Paul Daniel – kitarr
* Roland Jairus – basskitarr
* Karl-Juhan Laanesaar – trummid

## Diskograafia
### Albumid
*"Blind Date" (2019)
*"Little Less Conversation" (2021)

## Välislingid
*Siim Aimla Funk Band Koduleht
*Siim Aimla Funk Band Facebookis 
*Tiit Lauk (16. september 2021). "Siim Aimla Funk Band. Blinde Date". *[[Muusika (ajakiri)|Muusika]]*
Edineț

**Edineț** on linn Moldovas, Edineți rajooni halduskeskus. Edineț asub pealinnast Chișinăust umbes 170 km loodes.

Linna haldusalasse kuulub kaks küla: Alexăndreni ja Gordineștii Noi. 

Asulat on esmamainitud 1431. aastal.

Moldova 2004. aasta rahvaloenduse andmetel oli Edineți elanikest moldovlasi/rumeenlasi 62,3%, venelasi 16,1% ja ukrainlasi 13,7%.

## Viited
Bernardine Evaristo

**Bernardine Anne Mobolaji Evaristo** (sündinud 28. mail 1959 Londonis) on inglise ja nigeeria päritolu inglise kirjanik. Ta sai 2019. aastal Bookeri auhinna.

Ta sündis Suur-Londonis Greenwichi linnaosas Elthami paikkonnas, ta on inglasest ema ja nigeerlasest isa kaheksast lapsest neljas. Ta sai doktorikraadi loovkirjutamise alal Goldsmithi ülikoolis 2013. aastal.

Ta sai 2019. aastal Bookeri auhinna (koos Margaret Atwoodiga) romaani "Tüdruk, naine, keegi teine" eest. Romaan ilmus 2022. aastal Heili Sepa tõlkes eesti keeles.

## Isiklikku
Ta on abielus kirjanik David Shannoniga, kellega ta tutvus 2006. aastal.
Telenești

**Telenești** on linn Moldovas, Telenești rajooni halduskeskus. Telenești asub pealinnast Chișinăust ligikaudu 64 km põhjaloodes.

Linna haldusalasse kuulub kolm küla: Mihălașa, Mihălașa Nouă ja Izvoraș. Linnaõigused sai Telenești 1994. aastal.

Asulat on esmamainitud 1611. aastal. Alevi staatuse sai Telenești 26. augustil 1940 ja linnaõigused 1994. aastal.

Moldova 2004. aasta rahvaloenduse andmetel oli Telenești elanikest moldovlasi/rumeenlasi 91,57%, venelasi 4,70% ja ukrainlasi 2,99%.

Teleneștis on sündinud Iisraeli maalikunstnik, skulptor ja kirjanik Nachum Gutman (1898–1980).

## Viited
Sidney Poitier

**Sidney Poitier** (20. veebruar 1927 Miami, Florida – 6. jaanuar 2022 Beverly Hills, California) oli Bahama-USA näitleja, filmilavastaja ja diplomaat. Ta oli esimene mustanahaline, kes võitis parima meespeaosatäitja Oscari. Ta oli üks viimaseid elusolevaid Hollywoodi kuldajastu suuri filmitähti.

Ta sündis Bahama päritolu perekonnas Florida osariigis Miamis ning sai tänu sellele USA kodakondsuse. Ta kasvas üles Bahamal, kuid kolis 15-aastaselt Miamisse ning sealt aasta hiljem New Yorki. Esimese näitlejarolli tegi ta New Yorgis mustanahalise teatris American Negro Theatre. Filmimaailmas tegi läbimurde 1955. aastal filmis "Blackboard Jungle", kus kehastas keskkooliõpilast. 1958. aastal mängis ta filmis "Aheldatud" ("The Defiant Ones"; 1958) koos Tony Curtisega peaosades üksteise külge aheldatud vanglapõgenikena. Film oli nomineeritud üheksale Oscarile, nii Curtis kui ka Poitier esitati parima meespeaosatäitja kategoorias, sealhulgas oli Poitier esimene mustanahaline, kes selles kategoorias nominatsiooni sai. Roll tõi Poitier'le BAFTA ja Berliini filmifestivalil parima meesnäitleja auhinna. 1964. aastal võitis Poitier Homer Smithi roli eest filmis "Lilled väljal" ("Lilies of the Field") nii parima meespeaosatäitja Oscari kui ka Kuldgloobuse.

Tänu tugevatele rollidele afroameerika meestegelastena pälvis ta lisaks tunnustust selliste filmide eest nagu "Porgy ja Bess" ("Porgy and Bess"; 1959), "A Raisin in the Sun" (1961) ja "A Patch of Blue" (1965). 1967. aastal mängis ta kolmes filmis, mis käsitlesid rassi- ja rassisuhete küsimusi: "To Sir, with Love", "Arva kes lõunale tuleb" ("Guess Who's Coming to Dinner") ja "Öö kuumuses" ("In the Heat of the Night"), millest viimane võitis parima filmi Oscari. Roll viimases filmis tõi talle Kuldgloobuse ja BAFTA nominatsioonid ning järgmisel aastal oli Poitier enim piletitulu toonud näitleja USA-s. Alates 1970. aastatest lavastas Poitier mitmeid komöödiafilme, sealhulgas "Kanapead vanglas" ("Stir Crazy"; 1980). Pärast veidi üle aastakümne kestnud eemalolekut näitlemises naasis Poitier näitlemise juurde peaosadega filmides "Ohtlik jälitus" ("Shoot to Kill"; 1988) ja "Näpumehed" ("Sneakers"; 1992).

1974. aastal sai Poitier Briti impeeriumi ordu rüütelkomandöriks. 1982. aastal pälvis ta Cecil B. DeMille'i nimelise elutööauhinna, 1995. aastal Kennedy keskuse elutööauhinna, 1999. aastal Ekraaninäitlejate Gildi elutööauhinna ja 2002. aastal elutöö-Oscari. 1999. aastal valis Ameerika Filmiinstituut Poitier'i (100 Years...100 Stars) Ameerika 20. sajandi suurimate meesnäitlejate seas 22. kohale. 2009. aastal tunnustas president Barack Obama teda Ameerika Ühendriikide kõrgeima teenetemärgi Presidendi Vabadusmedaliga. Aastatel 1997–2007 oli Poitier Bahama suursaadik Jaapanis ja 2002–2007 Bahama alaline esindaja UNESCO juures.

## Viited

## Välislingid

* 
* "Suri näitleja Sidney Poitier". kultuur.err.ee. 7. jaanuar 2022
* "Sidney Poitier sillutas musta­nahalistele staaridele teed". elu.ohtuleht.ee. 20. veebruar 2007
Ameerika Ühendriikide riiklik transporditurvalisuse amet

**Ameerika Ühendriikide riiklik transporditurvalisuse amet** (*National Transportation Safety Board*, **NTSB**) on Ameerika Ühendriikide sõltumatu uurimisasutus, mille ülesanne on uurida tsiviiltranspordiõnnetusi.

NTSB uurib õnnetusi, mis on juhtunud lennuki, laeva või rongiga ning selle vastutusalasse kuuluvad veel teatud tüüpi liiklusõnnetused, torujuhtmetega juhtunud õnnetused, sillavaringud ning juhtumid, kus transportimise ajal on lekkinud ohtlik aine. 

Asutuse peakorter asub Washingtonis ja selle neli regionaalset bürood asuvad Anchorage'is, Denveris, Ashburnis ja Seattle'is. Ashburnis asub ka NTSB väljaõppekeskus. NTSB asutati iseseisva asutusena 1967. aastal ning see allus administratiivselt Transpordiministeeriumile. Alates 1. aprillist 1975 on see võimalike huvide konfliktide vältimiseks sõltumatu uurimisasutus.

Alates loomisest on NTSB uurinud üle 152 000 lennuõnnetuse ning tuhandeid muid õnnetusi.

## Viited
Căinari

**Căinari** on linn Moldovas Căușeni rajoonis. Căinari asub rajoonikeskusest Căușenist ligikaudu 28 km läänes ja pealinnast Chișinăust umbes 39 km lõunas.

Asulat on esmamainitud 1525. aastal. Linnaõigused sai Căinari 1985. aastal.

## Viited
Sankt Johann am Tauern

**Sankt Johann am Tauern** oli vald Austrias Steiermargi liidumaal Murtali ringkonnas. 2015. aastast on see Pölstali valla osa.
Șoldănești

**Șoldănești** on linn Moldovas, Șoldănești rajooni halduskeskus. Șoldănești asub pealinnast Chișinăust ligikaudu 87 km põhjas.

Asulat on esmamainitud 1411. aastal. Alevi staatuse sai Șoldănești 1980. aastal ja linnaõigused 2002. aastal.

Moldova 2004. aasta rahvaloenduse andmetel oli Șoldănești elanikest moldaavlasi 92,64%, ukrainlasi 3,66%, venelasi 3,19% ja teistest rahvustest inimesi 0,5%.

## Viited
Lipcani

**Lipcani** (ukraina keeles Липкани, vene keeles Липканы) on linn Moldovas Briceni rajoonis. Lipcani asub Pruti jõe vasakul kaldal, Rumeenia ja Ukraina piiri ääres.

Asulat on esmamainitud 1429. aastal. Praeguse nime all on Lipcanit esimest korda mainitud 1699. aastal.

Moldova 2004. aasta rahvaloenduse andmetel oli Lipcani elanikest moldaavlasi 49,81%, ukrainlasi 37,29%, venelasi 10,91%, juute 0,49%, gagauuse 0,20%, bulgaarlasi 0,16% ja teistest rahvustest inimesi 1,14%.

## Viited
Sankt Georgen ob Judenburg

**Sankt Georgen ob Judenburg** on vald (*Gemeinde*) Austrias Steiermargi liidumaal Murtali ringkonnas.

## Viited
ISA (sõjandus)

**Luuretoetus** (inglise keeles *Intelligence Support Activity*, lühend **ISA**) on Ameerika Ühendriikide erioperatsioonide luuretoetuse üksus.

## Ajalugu
Asutati 1980. aastal *Foreign Operating Group* (FOG) nime all. 1981. aastal nimetati FOG ümber Luuretoetuseks (ISA). Allub alates 2002. aastast Erioperatsioonide ühendväejuhatusele. 

## Viited
Alastvere peakraav

**Alastvere peakraav** on kraav Põltsamaa vallas.

Alastvere peakraavi valgala on 20 km² ja pikkus 8,8 km. Kraav läbib Loopre, Alastvere, Mällikvere, Pauastvere, Põltsamaa ja Võhmanõmme. Põltsamaal jookseb kraav läbi Meeritsa veehoidla. Suubub Põltsamaa jõkke.


Alastvere peakraav pärast tehisjärve.jpg|Alastvere peakraav pärast Meeritsa veehoidlat


## Viited
Sankt Marein-Feistritz

**Sankt Marein-Feistritz** on 2015. aastast vald *(Gemeinde)* Austrias Steiermargi liidumaal Murtali ringkonnas.

Vald loodi Steiermargi vallareformi osana 2014. aasta lõpul, kui ühendati endised vallad Sankt Marein bei Knittelfeld ja Feistritz bei Knittelfeld.

## Viited
Valujev

**Valujev** on Leedu päritolu Venemaa aadlisuguvõsa. Tänapäeval elavad suguvõsaliikmed Venemaal.

## Valujevid rüütelkonna matriklis
1797. aasta 12. jaanuaril (vkj) võeti Liivimaa rüütelkonna matriklisse salanõunik Pjotr Stepanovitš Valujev (1743−1814). Tema pojapoeg Pjotr Aleksandrovitš Valujev (1814−1890) immatrikuleeriti Kuramaal 14. juunil (vkj) 1865 ja sama aasta 11. detsembril (vkj) võeti ka Eestimaa rüütelkonna matriklisse. Lisaks sellele kanti Valujevid Moskva (1831), Peterburi (1895, 1898), Pihkva (1789, 1832, 1837) ja Simbirski (1832) kubermangu aadlisuguvõsaraamatusse.

## Suguvõsa liikmeid
*Timofei Vassiljevitš Valujev (suri 1380), Moskva suurvürstiriigi bojaar
*Leonti Grigorjevitš Valujev (suri pärast 1584), Beloi asehaldur, Neveli vojevood
*Grigori Leontjevitš Valujev (suri pärast 1623), duuma-aadlik, Vologda, Jeletski, Vjazma ja Astrahani vojevood, üks Vale-Dmitri I tapjatest
*Stepan Mironovitš Valujev (1709−1780), kindralmajor, kartograaf
*Pjotr Stepanovitš Valujev (1743−1814), tõeline salanõunik, tõeline kammerhärra, ülemtseremooniameister, senaator, Moskva Kremli ehituse ekspeditsiooni ja Relvapalati ülem
*Aleksandr Petrovitš Valujev (1785−1822), tõeline kammerhärra
*Stepan Petrovitš Valujev (1794−1844), rittmeister, tõeline riiginõunik, kammerhärra
*Krahv Pjotr Aleksandrovitš Valujev (1815−1890), tõeline salanõunik, kammerhärra, Kuramaa tsiviilkuberner, Venemaa keisririigi sise- ja riigivarade minister, Ministrite Komitee esimees, Riiginõukogu liige
*Mihhail Pavlovitš Valujev (1823−1897), mereväeleitnant, major, tõeline riiginõunik
*Pavel Mihhailovitš Valujev (1853−1905), tõeline riiginõunik, raudteeülema abi, teedeinsener
*Fjodor Mihhailovitš Valujev (1858−1917), tõeline riiginõunik, õuemeister, Peterburi-Varssavi ja Looderaudtee ülem, teedeinsener
*Aleksandr Mihhailovitš Valujev (1859−pärast 1913), tõeline riiginõunik, raudteeülem, teedeinsener

## Pildid

File:Petr Step. Valuev by P.jpg|Tõeline salanõunik senaator Pjotr Stepanovitš Valujev (1743−1814)


## Valujevi suguvõsa mõisavaldused
*Moskva kubermang:
**Timonino (XIX sajandil)
*Pihkva kubermang:
**Votolino
*Simbirski kubermang:
**Uvarovka, Valujevka

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 117−118.
*Андреевский, С. С. *Валуевы*. Орел: Типография Губернского Правления, 1913 http://elib.shpl.ru/ru/nodes/44348-andreevskiy-s-s-valuevy-rodoslovnaya-orel-1913.
*Долгоруков, Пётр Владимирович. *[[Rossiiskaja rodoslovnaja kniga|Российская родословная книга]]*. Частъ четвертая. Санктпетербургь: Въ типофрафий III Отделения Сов. Е. И. В. Канцелярий, 1857. Lk 321−324 https://runivers.ru/bookreader/book58509/#page/321/mode/1up.
*Петров, П. Н. *История родов русского дворянства*. Том I. С.-Петербургъ: Германъ Гоппе, 1886. Lk 267−268 https://russianfamily.ru/valuevi/.

## Välislingid
*Valujevi suguvõsa aadlivapp saidil gerbovnik.ru
*Valujevi suguvõsa sugupuu saidil rgfond.ru
Kirikusoo oja

**Kirikusoo oja** on oja Otepää vallas.

Kirikusoo oja valgala on 6,1 km² ja pikkus 4,6 km. Kraav läbib Restu ja Kurevere küla ning Sangaste alevikku. Suubub Väiksesse Emajõkke.

## Viited
Sankt Marein bei Knittelfeld

**Sankt Marein bei Knittelfeld** oli vald Austrias Steiermargi liidumaal Murtali ringkonnas. 2015. aastast on see Sankt Marein-Feistritzi valla osa.
Heidelbergi väike laulukäsikiri

**Heidelbergi väike laulukäsikiri** (saksa keeles *Kleine Heidelberger Liederhandschrift*) on oletatavasti 13. sajandi lõpust pärinev keskülemsaksakeelne käsikiri, mis sisaldab minnesingerite tekste. Käsikiri on vanim kolmest *Minnesang*i alguse ja kõrgaja luule käsikirjast Manesse käsikirja ja Weingarteni laulukäsikirja kõrval. Käsikiri on hoiul Heidelbergi ülikooli raamatukogus.

## Kirjeldus
Käsikiri koosneb 45 pärgamentlehest mõõdus 18,7 × 13,4 cm. Tekstid pärinevad 12. sajandi lõpust ja 13. sajandi algusest ja on dateeritud ajavahemikku 1180. aastast (Heinrich von Rugge) kuni 1240. aastani (Neidhart ja vend Wernher). Tekst on kirjutatud gooti minusklis. Peamine osa, leheküljed 1–39 on kirjutatud ühe kirjutaja käega, ülejäänud lehtede sissekanded neljalt eri kirjutajalt. Laulud on kirjutatud värssideks liigendamata, rea algust näitavad paragrahvimärgid. Salmide algusi markeerivad punase ja sinise värviga kujundatud initsiaalid.

Autorid on Dietmar von Aist, Gedrut, Gottfried von Straßburg, Günther von dem Forste, Heinrich von Morungen, Heinrich von Rugge, Hartmann von Aue, Heinrich von Veldeke, Hohenburgi markkrahv Berthold von Hohenburg, Kol von Niunzen, Leuthold von Seven, Neidhart, Niune, Otto von Botenlauben, Reinmar der Alte, Reinmar der Fiedler, Reinmar von Zweter, Rubin, Rudolf von Fenis, Rudolf von Rotenburg, Ulrich von Liechtenstein, Ulrich von Singenberg, Wachsmut von Künzingen, Walther von Mezze, Walther von der Vogelweide, Wolfram von Eschenbach.

## Viited

## Välislingid
* Universitätsbibliothek Heidelberg, Cod. Pal. germ. 357 (digitaliseeritud käsikiri)
* Handschriftenbeschreibung 4927. Heidelberg, Universitätsbibl., Cpg 357. - Handschriftencensus
Ohutusjuurdluse keskus

**Ohutusjuurdluse keskus** (OJK) on 1. jaanuaril 2012 Majandus- ja Kommunikatsiooniministeeriumi juurde loodud struktuuriüksus, mille ülesanne on lennu-, laeva- ja raudteeõnnetuste ohutusjuurdlus.

OJK on ohutusjuurdluste läbiviimisel sõltumatu ning juurdlused ei tegele süü ega vastutuse küsimustega.

## Valdkonnad

Ohutusjuurdluse keskus teostab järgmisi juurdlusi:

* lennuõnnetuse, tõsise õnnetusjuhtumi ja lennuintsidendi ohutusjuurdlus;
* väga raske laevaõnnetuse, esialgse hindamise alusel raske laevaõnnetuse ning põhjendatud huvi korral mis tahes muu laevaõnnetuse või ohtliku juhtumi ohutusjuurdlus;
* raudteeõnnetusjuhtumi, tõsise õnnetusjuhtumi ja vahejuhtumi ohutusjuurdlus

## Viited
Edward Stettinius

**Edward Reilly Stettinius, Jr.** (22. oktoober 1900 Chicago – 31. oktoober 1949 Greenwich) oli Ameerika Ühendriikide poliitik, Demokraatliku Partei liige. Ta oli 1944–1945 Ameerika Ühendriikide riigisekretär Franklin D. Roosevelti valitsuses ja üle kahe kuu ka Harry Trumani valitsuses. Seejärel oli ta alates 17. jaanuarist 1946 Ameerika Ühendriikide suursaadik ÜRO juures. 3. juunil 1946 astus ta erimeelsuste tõttu presidendiga ametist tagasi.

Riigisekretärina osales ta Jalta konverentsil.

Enne poliitikasse minekut töötas Stettinius General Motorsis ja United States Steel Corporationis.
Lucy (kosmoseaparaat)

**Lucy** on NASA kosmoseaparaat, mis uurib 12 aastat kestva missiooni jooksul kaheksat asteroidi, sooritades möödalennu Asteroidide vöö asteroidist ja seitsmest Jupiteri troojalasest.

NASA valis jaanuaris 2017 Lucy koos Psyche missiooniga vastavalt 13. ja 14. Discovery programmi missiooniks.

Missioon startis 16. oktoobril 2021.

## Viited
Florești

**Florești** on linn Moldovas, Florești rajooni halduskeskus. Florești asub Răuti jõe vasakul kaldal.

Floreștit on esmamainitud 1588. aastal. Linnaõigused sai Florești 1946. aastal.

Moldova 2004. aasta rahvaloenduse andmetel oli Florești elanikest moldaavlasi 80,42%, ukrainlasi 10,12%, venelasi 7,71%, mustlasi 0,42%, bulgaarlasi 0,17%, juute 0,13%, poolakaid 0,11%, gagauuse 0,11% ja teistest rahvustest inimesi 0,81%.

## Viited
Rezina

**Rezina** on linn Moldovas, Rezina rajooni halduskeskus. Rezina asub Dnestri jõe paremal kaldal. Teisel pool Dnestrit paikneb *de facto* Transnistriale kuuluv Rîbnița linn.

Linna haldusalasse kuulub kolm küla: Boşerniţa, Ciorna ja Stohnaia.

Asulat on esmamainitud 1495. aastal. Linnaõigused sai Rezina 26. augustil 1940.

Moldova 2004. aasta rahvaloenduse andmetel oli Rezina elanikest moldaavlasi 81,81%, ukrainlasi 8,51%, venelasi 8,23%, bulgaarlasi 0,28%, juute 0,27%, gagauuse 0,20% ja teistest rahvustest inimesi 0,7%.

## Viited
Rîșcani

**Rîșcani** on linn Moldovas, Rîșcani rajooni halduskeskus.

Linna haldusalasse kuulub kaks küla: Bălanul Nou ja Rămăzan.

Asulat on esmamainitud 1602. aastal. Linnaõigused sai Rîșcani 1994. aastal.

Moldova 2004. aasta rahvaloenduse andmetel oli Rîșcani elanikest moldovlasi/rumeenlasi 55,36%, ukrainlasi 29,85%, venelasi 8,39%, mustlasi 5,06%, poolakaid 0,29% ja bulgaarlasi 0,28%.

## Viited
Biruința

**Biruința** on linn Moldovas Sîngerei rajoonis. Biruința asub Bălțist ligikaudu 12 km idakirdes ja rajoonikeskusest Sîngereist umbes 20 km põhjas.

Asula loodi suhkruvabriku juurde 1963. aastal. Alevi staatuse sai Biruința 1. juulil 1965.

Biruința sai linnaõigused 1994. aastal.

Moldova 2004. aasta rahvaloenduse andmetel oli Biruința elanikest moldovlasi/rumeenlasi 66,57%, ukrainlasi 20,17%, venelasi 11,67%, poolakaid 0,32% ja gagauuse 0,19%.

## Viited
Bucovăț

**Bucovăț** on linn Moldovas Strășeni rajoonis. Bucovăț asub rajoonikeskusest Strășenist ligikaudu 12,5 km lääneloodes ja pealinnast Chișinăust umbes 34 km loodes.

Linna haldusalasse kuulub üks küla: Rassvet.

Asulat on esmamainitud 1420. aastal. Linnaõigused sai Bucovăț 1952. aastal.

Moldova 2004. aasta rahvaloenduse andmetel oli Bucovăți elanikest moldaavlasi 85,68%, venelasi 6,7%, ukrainlasi 5,64%, gagauuse 0,53% ja teistest rahvustest inimesi 1,45%.

## Viited
Ukraina relvajõudude ülemjuhataja

**Ukraina relvajõudude ülemjuhataja** on Ukraina relvajõudude kõrgeim ametikoht.

## Nimekiri

## Ülemjuhataja antavad autasud
2021. aastal kehtestas Valeri Zalužnõi Ukraina relvajõudude ülemjuhataja antavate autasude nimekirja.  
*  Teeneterist (*Хрест Заслуги*) 
*  Vaprate rist (*Хрест хоробрих*) 
*  Kuldrist (*Золотий хрест*)
*  Hõberist (*Срібний хрест*) 
*  Terasrist (*Сталевий хрест*) 
*  Sõjalise au rist (*Хрест Військова честь*)
*  Võitleja rist (*Комбатантський хрест*)
*  Murdumatuse eest (*За незламність*) 
*  Päästetud elu eest (*За збережене життя*)
*  Vägede toetamise eest (*За сприяння війську*)

## Viited
Ghindești

**Ghindești** on linn Moldovas Florești rajoonis. Ghindești asub Răuti jõe vasakul kaldal, rajoonikeskusest Floreștist ligikaudu 7 km kagus ja Bălțist umbes 37 km idakirdes.

Linn on asutatud 1956. aastal seoses suhkruvabriku rajamisega.

Aastatel 1956–1992 oli linna nimi **Leninschii** (**Leninski**).

Moldova 2004. aasta rahvaloenduse andmetel oli Ghindești elanikest moldaavlasi 74,63%, ukrainlasi 12,93%, venelasi 10,91%, bulgaarlasi 0,16%, poolakaid 0,10% ja teistest rahvustest inimesi 1,27%.

## Viited
Sankt Oswald-Möderbrugg

**Sankt Oswald-Möderbrugg** oli vald Austrias Steiermargi liidumaal Murtali ringkonnas. 2015. aastast on see Pölstali valla osa.
Peter Bogdanovich

**Peter Bogdanovich** (30. juuli 1939 Kingston, New Yorgi osariik – 6. jaanuar 2022 Los Angeles, California) oli USA filmilavastaja, stsenarist, produtsent ja filmiajaloolane.

Ta oli üks tuntumaid "uue Holywoodi" filmilavastajad. Ta alustas tööd filmiajakirjanikuna. 1966. aastal kutsus filmilavastaja Roger Corman Bogdanovichi oma filmi "The Wild Angels" stsenaariumi ümber kirjutama. See film osutus edukaks, misjärel lavastas Bogdanovich ise oma esimese filmi, "Targets" (1968), mis sai kriitikutelt positiivseid hinnanguid. Suurema tuntuse ja tunnustuse saavutas Bogdanovich noortedraamaga "Viimane kinoseanss" ("The Last Picture Show"; 1971). Film esitati kaheksale Oscarile, sealhulgas parima filmi Oscarile; Bogdanovich nomineeriti parima lavastaja ja parima kohandatud stsenaariumi kategoorias.

Pärast "Viimast kinoseanssi" lavastas ta ekstsentrilise komöödia "What's Up, Doc?" (1972), mis osutus suureks kassahitiks, ning veel ühe piletitulu poolest ja kriitikute poolt tunnustuse saanud filmi "Paberist Kuu" ("Paper Moon"; 1973), mis tõi talle Kuldgloobuse nominatsiooni parima lavastaja kategoorias. Tema järgmised kolm filmi, sealhulgas "Daisy Miller" (1974), olid kõik ebaõnnestumised. Ta võttis kolmeaastase pausi ning naasis kultusstaatuse tõusnud filmidega "Püha Jack" ("Saint Jack"; 1979) ja "Kõik naersid" ("They All Laughed"; 1981). Pärast seda, kui tema tüdruksõber Dorothy Stratten mõrvati, võttis Bogdanovich filmitegemisest taas nelja-aastase pausi ja kirjutas tema mälestuseks raamatu "The Killing of the Unicorn". Tagasituleku tegi 1985. aastal eluloofilmiga "Mask", mida saatis publikumenu ja kriitikute kiitvad hinnangud. Hiljem lavastas ta veel sellised filmid nagu "Noises Off" (1992), "Seda nimetatakse armastuseks" ("The Thing Called Love"; 1993), "Kassi mjäu" ("The Cat's Meow"; 2001) ja "Kuidas saada Broadway staariks" ("She's Funny That Way"; 2014). Näitlejana oli ta tuntud rollide poolest HBO sarjas "Sopranod" ("The Sopranos") ja Orson Wellesi viimases filmis "The Other Side of the Wind" (2018), mille Bogdanovich aitas lõpetada. Dokumentaalfilm "Runnin' Down a Dream" (2007) muusikust Tom Pettyst tõi Bogdanovichile Grammy auhinna parima muusikafilmi eest.

Meisterliku filmiajaloolasena lavastas ta dokumentaalfilmid "Directed by John Ford" (1971) ja "The Great Buster: A Celebration" (2018) ning avaldas üle kümne raamatu, millest osad sisaldasid põhjalikke intervjuusid Howard Hawksi ja Alfred Hitchcockiga. Paljud filmitegijad on nimetanud Bogdanovichi oma suureks mõjutajaks.

## Viited

## Välislingid
* 
* "Suri Hollywoodi legend". kultuur.postimees.ee. 6.1.2022.
Jõehobulased

**Jõehobulased** (*Hippopotamidae*) on sõraliste seltsi kuuluv imetajate sugukond.

Jõehobulaste sugukonna moodustavad kaks perekonda kokku kahe liigiga:
* harilik jõehobu (*Hippopotamus amphibius*)
* kääbusjõehobu (*Choeropsis liberiensis*).

Fülogeneetiliselt on kindlaks tehtud, et jõehobulased on vaalaliste lähimad sugulased.
Leich

***Leich*** (germaani sõnast *laikaz* 'mäng', 'tants', liikumine') on keskülemsaksakeelse rüütliluule žanr, üks minnesingerite luule kolmest põhižanrist *[[kantsoon|Lied]]*i ja *[[Spruch]]*i kõrval, mis oli kasutusel 12. sajandi lõpust 14. sajandini ja vastab ligikaudu vanaprantsuse *[[lai (luulevorm)|lai]]*le. Žanri õitseaeg jäi 1190. aastate (esimene säilinud *Leich* Heinrich von Ruggelt) ja 1350. aastate vahemikku. 

Saksa *Leich* on vormilt mõjutatud truvääriluule lüürilisest *lai*st, kuid pole vormis ja sisus sellega päris identne, veel sarnaneb see vormilt ladina sekventsi ja *[[conductus]]*ega, Provence'i itkuga (*[[planh]]*) ja *[[descort]]*iga, samuti estampiiga.

## Viited

## Välislingid
* Ulrich von Liechtenstein. Ditz ist der leich. - Bibliotheca Augustana
* Walther von der Vogelweide. Der Leich. - Bibliotheca Augustana
* Der Wilde Alexander "Eyn trurecliches clagyn" (Das ist des Wildyn Alexandyrs leych). - Lyrik des Deutschen Mittelalters
* Heinrich von Meissen. Marienleich. - TITUS. - uni-frankfurt.de
* Tannhäuser. Die Gedichte der Großen Heidelberger Liederhandschrift. Leiche. - Bibliotheca Augustana
Jaanuar 2023

**Jaanuar 2023**, kroonika.

2023. aasta jaanuar algas pühapäeval ja lõppes 31 ööpäeva hiljem teisipäeval.

## [[1. jaanuar]]
* Euroopa Liidu eesistujariigiks sai Rootsi.
* Horvaatia liitus euroala ja Schengeni viisaruumiga.

## [[2. jaanuar]]
...

## [[8. jaanuar]]

* Brasiilia kolme võimu väljaku ründamine: Brasiilia endise presidendi Jair Bolsonaro toetajad ründasid Rahvuskongressi, ülemkohtuhoonet ja presidendipaleed.

## [[13. jaanuar]]
* Tšehhis algasid 2023. aasta presidendivalimised.

## [[15. jaanuar]]
* Yeti Airlinesi lend 691: Nepalis Pokharas kukkus alla reisilennuk. Hukkusid kõik pardal viibinud 72 inimest.

## [[18. jaanuar]]
* Ukraina päästeameti kopteriõnnetus Brovarõs: Ukrainas Kiievi lähedal Brovarõs kukkus alla Ukraina päästeameti kopter. Hukkusid kõik kopteris viibinud kümme inimest, lisaks neli inimest maapinnal.
*Antigua ja Barbuda üldvalimiste tulemusena säilitas Tööpartei Esindajatekojas enamuse.

## [[23. jaanuar]]
* Venemaa välisministeerium teatas, et saadab Eesti suursaadiku riigist välja vastusena Venemaa saatkonna personali vähendamise nõudele.

## [[28. jaanuar]]
* Tšehhis võitis 2023. aasta presidendivalimiste teise vooru 58,3%-ga häältest sõltumatu kandidaat Petr Pavel.
Zavolžski rajoon (Tver)

**Zavolžski rajoon** (vene keeles Заволжский район) on haldusüksus (rajoon) Venemaal Tveris. Rajoon hõlmab linna põhjaosa, mis asub Volga vasakul kaldal.

Zavolžski rajoon on kõige suurema pindalaga ja rahvaarvuga Tveri rajoon.

Zavolžski rajoon on moodustatud 1936. aastal.

## Viited
Moskva rajoon (Tver)

**Moskva rajoon** (vene keeles Московский район) on haldusüksus (rajoon) Venemaal Tveris. Rajoon asub linna kaguosas.

Moskva rajoon on moodustatud 1975. aastal. Rajoonis asub palju tööstusettevõtteid.

## Viited
Steve Morse

**Steve J. Morse** (sündinud 28. juulil 1954 Hamiltonis Ohios) on Ameerika Ühendriikide muusik, ansambli Dixie Dregs asutaja ja kitarrist.

Aastatel 1985–1989 oli ta ansambli Kansas kitarrist ja 1994–2022 rokkansambli Deep Purple kitarrist. 

2003. aastal asutas ta koos basskitarrist Bob Daisley, trummar Lee Kerslake'i, klahvpillimängija Don Airey ja laulja Jimmy Barnesiga superansambli Living Loud.

Pärast Dixie Dregsi albumi "Industry Standard" ilmumist 1982. aastal on ajakirja Guitar Player lugejad valinud ta viiel korral järjest aasta parimaks kitarristiks.

## Välislingid
*http://www.stevemorse.com/
Wojciech Nowicki

**Wojciech Nowicki** (sündinud 22. veebruaril 1989 Białystokis) on poola vasaraheitja, olümpiavõitja.

Ta võitis 2015. aasta maailmameistrivõistlustel Pekingis pronksmedali viimases voorus heidetud 78.55-ga. Sama tulemusega võitis hõbemedali Dilšod Nazarov, kellele andis eelise paremuselt teiste heidete võrdlus. 

2016. aasta Euroopa meistrivõistlustel Amsterdamis oli ta kaasmaalase Paweł Fajdeki ja Ivan Cichani järel tulemusega 77.53 kolmas. Olümpiamängudel Rio de Janeiros sai ta viimases voorus heidetud 77.73-ga Dilšod Nazarovi ja Ivan Cichani järel pronksmedali.

2017. aasta maailmameistrivõistlustel Londonis oli ta kolmandas voorus heidetud 78.03-ga taas kolmas. 

2018. aasta Euroopa meistrivõistlustel Berliinis tuli ta tulemusega 80.12 Euroopa meistriks.

2019. aasta maailmameistrivõistlustel Dohas sai Nowicki algselt tulemusega 77.69 4. koha. Võistluse järel esitas Poola koondis protesti, viidates kohtunike veale pronksi võitnud ungarlase Bence Halaszi esimesel katsel. Kohtunike otsuse kohaselt mõjutas viga võistluse edasist kulgu ning nii Halaszile kui ka Nowickile anti pronksmedal.

2021. aastal toimunud Tokyo olümpiamängudel tuli Nowicki norralase Eivind Henrikseni ja Fajdeki ees isikliku rekordiga 82.52 olümpiavõitjaks. 

2022. aasta maailmameistrivõistlustel Eugene’is 2022 võitis ta hõbeda tulemusega 81.03, kaotades kaasmaalasele Paweł Fajdekile 95 sentimeetriga. Euroopa meistrivõistlustel Münchenis tuli Nowicki tulemusega 82.00 teist korda Euroopa meistriks.

2023. aasta maailmameistrivõistlustel Budapestis võitis Nowicki tulemusega 81.02 Ethan Katzbergi järel hõbemedali.

2024. aasta Euroopa meistrivõistlustel Roomas tuli ta kolmandat korda Euroopa meistriks tulemusega 80.95. 2024. aasta suveolümpiamängudel Pariisis jäi ta 77.42-ga seitsmendaks.

## Isiklikku

Nowicki lõpetas 2013. aastal Białystoki Tehnikaülikooli magistrikraadiga masinaehituse erialal.

Wojciech Nowicki on abielus Anna Nowickaga. Neil on tütar Amelia.

## Viited

## Välislingid

*
Yvette Mimieux

**Yvette Carmen Mimieux** (8. jaanuar 1942 Los Angeles, California – 18. jaanuar 2022 Los Angeles, California) oli USA filmi- ja seriaalinäitleja.

Tema isa oli prantsuse ja ema mehhiko päritolu. Hollywoodi publitsist Jim Byron avastas Mimieux', kui too oli 16-aastane.

Ta tegi näitlejana läbimurde 1960. aastal rolliga H. G. Wellsi romaanil põhinevas ulmefilmis "Ajamasin" ("The Time Machine"), kus ta mängis Rod Taylori partnerina üht peaosa. Enne seda oli ta samal aastal teinud filmidebüüdi filmis "Platinum High School" ning mänginud telesarjades "Yancy Derringer" ja "Alcoa Presents: One Step Beyond". Ta oli nomineeritud parima naisnäitlejast uustulnuka Kuldgloobusele.

Pärast filmi "Ajamasin" sõlmis ta lepingu MGM-iga ning mängis seejärel sellistes filmides nagu "Where the Boys Are" (1960), "Light in the Piazza" (1962), kus ta kehastas Olivia de Havillandi tegelaskuju vaimupuudega tütart, "Diamond Head" (1962), kus ta mängis peaosa koos Charlton Hestoniga, "Vendade Grimmide imeline maailm" ("The Wonderful World of the Brothers Grimm"; 1962), "The Four Horsemen of the Apocalypse" (1962) ja "Toys in the Attic" (1963). 1964. aastal tegi ta külalisrolli arstisarjas "Dr. Kildare" ning pälvis selle eest Kuldgloobuse nominatsiooni. Väidetavalt oli Mimieux esimene, kes näitas televisioonis naba.

1970. aastate alguses mängis ta peaosa telesarjas "The Most Deadly Game" ning ka see roll tõi talle Kuldgloobuse nominatsiooni. 1970. aastatel mängis ta veel mängufilmides "Kaaperdatud lennuk" ("Skyjacked"; 1972), "Jackson County Jail" (1976) ja "The Black Hole" (1979) ning mitmes telefilmis. 1980. aastatel tegi ta külalisrolli telesarjas "Lembelaev" ("The Love Boat") ja ühe hooajaga piirdunud telesarjas "Berrenger's". 1980. aastate teisel poolel mängis ta filmides vähe, viimase filmirolli tegi 1992. aastal telefilmis "Lady Boss".

Mimieux oli kolm korda abielus. Aastatel 1972–1985 oli ta abielus filmilavastaja Stanley Doneniga.

## Viited

## Välislingid
*
Tsentralnõi rajoon (Tver)

**Tsentralnõi rajoon** (vene keeles Центральный район) on haldusüksus (rajoon) Venemaal Tveris. Rajoon hõlmab Tveri kesklinna.

Tsentralnõi rajoon on kõige väiksema pindalaga ja rahvaarvuga Tveri rajoon. Seal paiknevad administratiivhooned, ülikoolid ja instituudid. Tsentralnõi rajoon on elukohana kõige prestiižsem Tveri rajoon, seal on ka linna kõige kõrgemad kinnisvarahinnad.

Tsentralnõi rajoon moodustati 21. veebruaril 1936. 5. aprillil 1956 Tsentralnõi rajoon kaotati ja ühendati Novopromõšlennõi rajooniga. Tsentralnõi rajoon taastati 6. novembril 1975.

## Viited
Proletarski rajoon (Tver)

**Proletarski rajoon** (vene keeles Пролетарский район) on haldusüksus (rajoon) Venemaal Tveris. Rajoon asub linna edelaosas.

Proletarski rajoon on moodustatud 1936. aastal.

## Viited
Pekaarilased

**Pekaarilased** (*Tayassuidae*) on sigadega välimuselt sarnanev sugukond sõraliste seltsist. Võrreldes sigadega on pekaaridel saledamad jalad, väiksemad sõrad ja lühem saba, samuti ei kasva neil ülemised kihvad ülespoole.

Pekaarid elutsevad põhiliselt Kesk- ja Lõuna-Ameerikas, aga ka Põhja-Ameerika edelaosas ja Trinidadi saarel. Nad on sotsiaalsed loomad ja elavad karjades.

Tüüpiline täiskasvanud pekaari kaalub 20-40 kg ja on 90-130 cm pikk. Nad on mitmekülgse toitumisega, süües eelkõige taimset materjali (juuri, puuvilju, kaktuseid), aga ka seeni ja selgrootuid. Ökoloogiliselt asendavad pekaarid Ameerikas sigalasi.

## Liigid
Pekaarilaste hulka kuuluvad kolm liiki kolmest perekonnast.

## Viited
Finest

**Finest+FM** on Soome ainus eestikeelne raadiokanal, mille asutas Soome-Eesti raadiosaatejuht Argo Lepik, et toetada kaasmaalaste kasvavat kogukonda. Üks fondi loomise ajendeid oli ka see, et eestlastest väiksemal rahvusvähemusel venelastel oli juba pikka aega olnud oma raadiokanal.  Raadiojaam alustas internetis tegevust 14. novembril 2013. Raadio leviala keskendub soome-eestlaste peamisele elurajoonile ehk Lõuna-Soomele.

Raadio muusika on keskendunud rahvusvahelisele tantsumuusikale, Eesti 80ndate ja 90ndate pop- ja tantsumuusikale ning uuematele Eesti hittidele. Lisaks edastab kanal uudiseid Soomest ja Eestist ning edastab eestikeelset jutusaadet eestlaste elust Soomes laiemalt. Sponsorid on Soome, Soome-Eesti ja Eesti ettevõtted.

2020. aasta alguses alustas Finest+FM saateid Helsingis sagedusega 98,5 MHz ning Hyvinkääl ja Kanta-Hämes sagedusega 94,4 MHz. Raadiostuudio asub Pasilas Ilmalas MTV Uutisten stuudios.

## Välislingid
* Koduleht
Aviastroitelnõi rajoon

**Aviastroitelnõi rajoon** (tatari keeles Авиатөзелеш районы, vene keeles Авиастроительный район) on haldusüksus (rajoon) Venemaal Tatarstani pealinnas Kaasanis. Rajoon asub linna põhjaosas.

Aviastroitelnõi rajoon on moodustatud 5. detsembril 1994, mil Lenini rajoon jagati Novo-Savinovo rajooniks ja Aviastroitelnõi rajooniks.

## Viited
Volga-äärne rajoon (Kaasan)

**Volga-äärne rajoon** (tatari keeles Идел буе районы, vene keeles Приволжский район) on haldusüksus (rajoon) Venemaal Tatarstani pealinnas Kaasanis. Rajoon asub linna lõunaosas Volga vasakul kaldal.

Volga-äärne rajoon on kõige suurema pindalaga Kaasani rajoon.

Volga-äärne rajoon moodustati 7. detsembril 1956, mil liideti Stalini ja Sverdlovi rajoonid.

## Viited
Kirovi rajoon (Kaasan)

**Kirovi rajoon** (tatari keeles Киров районы, vene keeles Кировский район) on haldusüksus (rajoon) Venemaal Tatarstani pealinnas Kaasanis. Rajoon asub linna lääneosas Volga vasakul kaldal.

Rajoon moodustati 1925. aastal ja kandis Zaretšje rajooni nime. 1931. aastal sai rajoon uueks nimeks Proletarski rajoon ja 1935. aastal Kirovi rajoon.

## Viited
Nõukogude rajoon (Kaasan)

**Nõukogude rajoon** (tatari keeles Совет районы, vene keeles Советский район) on haldusüksus (rajoon) Venemaal Tatarstani pealinnas Kaasanis. Rajoon asub linna idaosas.

Rajoon moodustati 1935. aastal ja sai nimeks Molotovi rajoon. Praeguse nime sai Nõukogude rajoon 1957. aastal.

## Viited
Nool (muusika)

**Nool** on muusika noodikirja märk, mida tavaliselt kasutatakse mõne muu märgi mõju suuna näitamiseks.

## Vaata ka
* noolnoodikiri
Kyle Okposo

**Kyle Henry Erovre Okposo** (sündinud 16. aprillil 1988 Saint Paulis Minnesota osariigis) on USA jäähokimängija, kes mängib ründajana NHL-i klubis Buffalo Sabres. Ta on klubi meeskonna kapten.

## Välislingid
* Kyle Okposo NHL.com lehel
* Kyle Okposo hockeydb.com lehel
Vahhitovi rajoon (Kaasan)

**Vahhitovi rajoon** (tatari keeles Вахитов районы, vene keeles Вахитовский район) on haldusüksus (rajoon) Venemaal Tatarstani pealinnas Kaasanis. Vahhitovi rajoon hõlmab Kaasani ajaloolise kesklinna.

Rajoon on nime saanud Mulanur Vahhitovi järgi.

Vahhitovi rajoon on moodustatud 1973. aastal. Praeguses piirides on alates 1995. aastast. Vahhitovi rajoon on kõige väiksema pindalaga ja elanike arvuga Kaasani rajoon.

Enamus Kaasani vaatamisväärsusi asub Vahhitovi rajoonis.

## Viited
Novo-Savinovo rajoon (Kaasan)

**Novo-Savinovo rajoon** (tatari keeles Яңа Савин районы, vene keeles Ново-Савиновский район) on haldusüksus (rajoon) Venemaal Tatarstani pealinnas Kaasanis. Novo-Savinovo rajoon asub Kaasani ajaloolisest kesklinnast põhja pool.

Novo-Savinovo rajoon on kõige väiksema pindalaga Kaasani rajoon.

Novo-Savinovo rajoon moodustati 5. detsembril 1994, mil Lenini rajoon jagati Novo-Savinovo rajooniks ja Aviastroitelnõi rajooniks.

## Viited